หุ้นสหรัฐฯปิดในแดนบวก
ตลาดหุ้นสหรัฐฯ&nbsp; ปิดบวกพอประมาณ หลังราคานำมันพุ่งสูงขึ้น ดาวโจนส์ เพิ่มขึ้น 80.45 จุด
19 พ.ค. 2554

ตลาดหุ้นสหรัฐฯ  ปิดบวกพอประมาณ หลังราคานำมันพุ่งสูงขึ้น ดาวโจนส์ เพิ่มขึ้น 80.45 จุด
ราคาน้ำมันที่พุ่งสูงขึ้น ส่งผลกระทบทางบวกต่อตลาดหุ้นสหรัฐฯ จากแรงซื้อหุ้นกลุ่มพลังงาน ทำให้เมื่อวันพุธ(18พ.ค.) ปิดบวกพอประมาณ ขณะเดียววอลล์สตรีทก็ยังได้ปัจจัยหนุนเพิ่มเติมจากผลประกอบอันสดใสของเดลล์และทาร์เก็ต       ดัชนีหุ้นดาวโจนส์ เพิ่มขึ้น 80.45 จุด (0.64 เปอร์เซ็นต์) ปิดที่ 12,560.03 จุด แนสแดค เพิ่มขึ้น 31.79 จุด (1.14 เปอร์เซ็นต์) ปิดที่ 2,815.00 จุด เอสแอนด์พี เพิ่มขึ้น 11.68 จุด (0.88 เปอร์เซ็นต์) ปิดที่ 1,340.66 จุด ขณะที่ ราคาน้ำมันตลาดนิวยอร์กพุ่งเหนือ 100 ดอลลาร์ต่อบาร์เรลอีกครั้ง หลังดอลลาร์อ่อนค่าและคลังเชื้อเพลิงสหรัฐฯที่ทรงตัวผิดความคาดหมาย       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมิถุนายน เพิ่มขึ้น 3.19 ดอลลาร์ ปิดที่ 100.10 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.31 ดอลลาร์ ปิดที่ 112.30 ดอลลาร์ต่อบาร์เรล